पाएं अपने शहर की ताज़ा ख़बरें और फ्री ई-पेपरडाउनलोड करें
गत वर्ष मई माह में 30 पॉजिटिव केस सामने आए थे, लेकिन इस बार मई के पहले दिन ही 146 नए पॉजिटिव केस सामने आए हैं। हालांकि मई के पहले दिन ही 165 पॉजिटिव केस रिकवर भी हुए हैं। जिले में कोरोना पॉजिटिव का सिलसिला लंबे समय से जारी है। गत अप्रैल माह में शुरू हुए कोरोना संक्रमण के केस अब बढ़कर 6627 हो गए हैं। शनिवार को 146 पॉजिटिव केस सामने आए। इसमें टोंक शहर में 45, निवाई में 29 देवली में 15, उनियारा में 10 मालपुरा में 11 टोडा में 13 केस सामने आए हैं। जबकि अप्रैल माह के करीब 900 से अधिक केस रिकवर हो गए हैं ।
अधिकांश लोगों की स्थिति ठीक है, जो होम आइसोलेशन में है। शनिवार को 165 मरीज रिकवर होने के बाद अब तक जिले में कुल 4784 मरीज रिकवर हो चुके हैं। गत वर्ष से अब तक 6627 पॉजिटिव के सामने आए। चिकित्सा विभाग ने शनिवार को एक मौत की पुष्टि की है। जिले में अब तक करीब एक लाख 45 हजार तक सेंपलिंग हो चुकी है। इसमें अब तक 6627 पॉजिटिव केस सामने आ चुके हैं। वर्तमान में 1792 एक्टिव केस मौजूद है। विभाग के अनुसार अब तक कुल 51 लोगों की मौतें हुई है। विभाग ने 1513 सेंपल लिए, जिनकी जांच आना अभी बाकी है।
जिले में वर्तमान में 1693 होम आईसोलेशन में है। गौरतलब है कि गत वर्ष अप्रैल से दिसम्बर तक 3728 केस सामने आए थे। लेकिन इस वर्ष 2021 में अब तक 2899 केस हो गए हैं।
रिंडलिया व भांवता में 1-1 कोरोना संक्रमित की मौत, प्रशासन ने गांवों में लगाया कर्फ्यू
मोर|क्षेत्र के दो गांवों में शनिवार को 2 जनों की कोरोना संक्रमितों की मौत हो गई। बीसीएमएचओ डॉ. रोहित डण्डोरिया ने बताया कि रिंडलिया गांव में 1 व भांवता गांव में 1 कोरोना संक्रमित की मौत हुई है। दो मौतों की सूचना मिलते ही एसडीएम व इंसीडेंट कमाण्डर रूबी अंसार, तहसीलदार मनमोहन गुप्ता, नायब तहसीलदार ओमप्रकाश शर्मा सहित चिकित्सा विभाग के अधिकारियों में तीनों गांवों का दौरा कर प्रशासन ने इन गांवों में पूर्णरूप से कर्फ्यू लगा जीरो मोबिलिटी घोषित कर दिया। लोगों को घरों में रहने को पाबंद किया।गांवों को सेनिटाइज करवाया गया।
निवाई| कोरोना महामारी से शहर में एक मरीज की और मौत हो गई है। कोरोना की दूसरी लहर शुरू होने के बाद से अब तक कोरोना से तीन लोगों की मौत हो चुकी है। इधर उपखंड क्षेत्र में लगातार कोरोना मरीज आ रहे हैं। बीसीएमएचओ डॉ. शैलेन्द्रसिंह चौधरी ने बताया कि जिला मुख्यालय की रिपोर्ट के अनुसार शनिवार को उपखंड में 29 मरीज पॉजिटिव पाए गए हैं। सभी मरीजो को होम आइसोलेट किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn